20 vjetori i ribashkimit të Gjermanisë
Gjermania ka investuar miliarda dollarë për ribashkimin pas ndarjes që shkaktoi pasoja në aspektin shoqëror, ekonomik dhe kulturor
Para 20 vjetësh, Gjermania u ribashkua zyrtarisht, duke i dhënë fund një ndarjeje prej më shumë se 4 dekadash. Ndarja mes lindjes dhe perëndimit pati pasoja në aspektin shoqëror, ekonomik dhe kulturor prandaj edhe Gjermania ka investuar miliarda dollarë për t’u ribashkuar. Jennifer Glasse e Zërit të Amerikës ishte në Berlin me rastin e festimeve të 20 vjetorit dhe përgatiti materialin në vazhdim. Një pjesë e Murit të Berlinit, që dikur ndante këtë qytet, është ndër reliket e pakta që kanë mbetur nga kjo ndarje e së kaluarës. Pikëkalimi Çarli, që ndante lindjen nga perëndimi dhe ku tanket amerikane dhe ato ruse u konfrontuan në vitin 1961, është tani një pikë turistike. Gjermanët festuan para portës Brandenburg gjatë gjithë fund javës përvjetorin e bashkimit të vendit. Para më shumë se 20 vjetësh, Presidenti amerikan Ronald Reagan ndihmoi në fillimin e një sërë ngjarjesh që çuan në ribashkimin e Gjermanisë. Dy vjet më vonë, muri u rrëzua, duke i hapur rrugën ribashkimit të Gjermanisë, që u bë realitet pas një viti. Kur ra komunizmi, sistemi që kishte qeverisur Gjermaninë Lindore u zhduk pothuajse brenda natës. Ligjet, ekonomia dhe sistemi kapitalist i Gjermanisë Perëndimore hyri në fuqi në pjesën lindore të vendit. Angela Gehring ishte 10 vjeçe dhe jetonte në Berlinin lindor kur vendi u ribashkua. Në atë që dikur quhej "zona e vdekjes" tani është kompleksi më modern i Berlinit. Gjermania ka investuar miliarda dollarë për rindërtimin jo vetëm të Berlinit, por të gjithë infrastrukturës së ish Gjermanisë lindore. Suksesi ekonomik nuk ka prekur të gjithë gjermanët, thotë historiani Juliana Shutërli. Presidenti gjerman Kristian Vulf pohon se ribashkimi ka qenë barrë për disa: Përveç festimeve në Berlin, qeveria zhvilloi një ceremoni zyrtare në qytetin verior Bremen. Çdo vit, festimet zyrtare zhvillohen në pjesë të ndryshme të Gjermanisë për të simbolizuar ribashkimin e vendit. Ndoshta askush nuk është simbol më i madh i bashkimit dhe mundësive të tij se sa Kancelarja gjermane Angela Merkel, e cila u rrit në Gjermaninë Lindore. Shumë gjermanë mendojnë se ribashkimi përfundoi para 4 vjetësh, kur vendi organizoi kampionatin botëror të futbollit. Ata thonë se në atë kohë ata u ndjenë me të vërtetë si një Gjermani e vetme. Ende ekzistojnë ndarje ekonomike dhe shoqërore, por 20 vjet pas ribashkimit të vendit, shumë gjermanë nuk e shikojnë vendin e tyre si Lindja ose Perëndimi, por si një komb i vetëm që i mbijetoi një rezolucioni paqësor dhe ka rizënë vendin e vet si udhëheqës në Evropë.